Amanda Beard

**Amanda Ray Beard** (Newport Beach, Kalifornia, 1981eko urriaren 29a) estatubatuar igerilari olinpiko eta modeloa da. Atlantan 1996ko Udako Olinpiar Jokoetan, Sydneyn 2000ko Udako Olinpiar Jokoetan, Atenasen 2004ko Udako Olinpiar Jokoetan eta Pekinen 2008ko Udako Olinpiar Jokoetan parte hartu zuen, guztira 7 domina lortuz, berriena 2004ko Atenasko Olinpiar Jokoetan. Igeriketako 200 metroko proban, mundu mailan, lehen postua lortu zuen 2003. urtean. Ameriketako Estatu Batuetako lehiaketetan, Beardek hiru aldiz irabazi zuen 200 metroko iproban, hiru aldiz 100 metroko igeriketan eta bi aldiz 200 metroko banakako medley delakoan.

## Ibilbidea 
### 1996ko Atlantako Olinpiar Jokoak 
Amanda Beardek 14 urterekin egin zuen bere lehen olinpiar agerraldia Atlantan 1996ko Udako Olinpiar Jokoetako igeriketa lehian, artean Irvine High Schooleko ikaslea zelarik Kaliforniako Irvinen. Bere agerpen gazte eta lotsatiak prentsaren arreta erakarri zuen, eta askotan atera zizkioten argazkiakvbere peluxezko hartzatxoarekin, baita domina jasotzen ari zela ere.

Amanda Beard igeriketako historiako bigarren irabazle olinpiko gazteena izan zen.

### 2000ko Sidneyko Olinpiar Jokoak 
Beard Arizonako Unibertsitatera joan zen eta 2001. urtean NCAA I Mailako Txapelketan parte hartuz irabazi zuen. 2003. urtean, munduko txapelduna izan zen eta munduko errekorra ezarri zuen 200 metro bular igeriketan.

### 2004ko Atenasko Olinpiar Jokoak 
Beardek Ameriketako Estatu Batuetako probetan agerraldi ona egin zuen, 2004ko Atenasko Olinpiar Jokoetan parte hartzeko kalifikatuz, joko horietako lau ekitalditan.

### 2008ko Pekingo Olinpiar Jokoak 
2008ko Pekingo Olinpiar Jokoetan, Beardek bigarren postuan bukatu zuen emakumezkoen 200 metroko proban, eta bere laugarren Olinpiar jokoak jarraian lortu zituen. 2008. urteko uztailaren 30ean, Ameriketako Estatu Batuetako Igeriketa taldeak Singapurren egindako azken entrenamenduan, Beard, Dara Torres eta Natalie Coughlin estatubatuarrekin batera, Estatu Batuetako Igeriketa Taldeko kapitain izendatu zuten.

Pekinen, Beardek kale egin zuen 200 metroetan finalerdietara jarraitzeko, atariko postuetan barik 18. postuan kokatuz.

## Errekor pertsonalak 
Amanda Bearden denbora onenak distantzia luzean:

* 100&nbsp;bular estiloa: 1:07.42
* 200&nbsp;bular estiloa: 2:22.44 (probako hirugarren igerilari azkarrena)
* 200&nbsp;domina banakako denbora: 2:11.70

## Modelo lana eta publizitatea 
Bere modelo lanean FHMn agertu zen, 2006an *Sports Illustrated Swimsuit Edition*, eta biluzik posatu zuen 2007ko uztailean *Playboy* magazineko gai nagusi gisa.

Bizitza Basatiaren Defendatzaileen bozeramailea izan da, eta barrualdeen dekorazioaz gozatzen du. Leah eta Taryn ahizpak ere igerilariak dira. 2006an, Long Beach Celebrity kotxe-lehiaketarako Toyota Grand Prixen zortzigarren postua lortu zuen Amandak.

2007. urteko azaroan, Beard-ek GoDaddy-rentzako bere lehen telebista komertziala egin zuen, "Shock" izenekoa. 1996-2004 urteetatik lortutako zazpi domina olinpikoak ilustratuz aurkezten da. Mark Spitzek kameo moduko agerpen bat egin zuen bertan.

2008. urteko apirilean, *The Best Damn Sports Show Period* izeneko Fox katearen kirol-solasaldiko programa batean sartu zen, kirol-ekitaldi garrantzitsuenen berri emateko.

2008. urtean, PETA erakundearentzat larruak erabiltzearen aurkako kanpaina batean parte hartu zuen Beardek. Biluzik atera zioten argazkia AEBko bandera baten aurrean. Ameriketako Estatu Batuetako Banderen Kodearen arabera, bandera ez dago zuzen, goiko aldean eskuinean eremu urdina duela.

## Erreferentziak 
## Kanpo estekak 
* tekAmanda Bearden profila   . - Hizketa-topikoak (ingelesa).
* Orri ofiziala (Ingelesez)
* PETAren kanpaina pielerren aurka (Ingelesa)   .